《送子南》
宋代·刘敞

南师鼓琴者，馀力推步精。千里求知音，徒步入王城。

能高颇自求，一一游公卿。朝廷富贵人，宠辱心若惊。

闻至必解榻，招邀剧生平。以兹禄命术，独得当时名。

朱弦与素徽，弃置莫为听。往往默自抚，或疑非断声。

红尘车马中，随俗翻营营。振衣忽长叹，吾已知时情。

卷橐却东下，野风萧然清。且赍山水意，永待钟期生。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。